У Пироту је постојала тајна револуционарна организација вероватно пре 1820. године. Према архиви манастира Хиландар и писмима из 1816. године, Пироћанци су писали манастиру и обавештавали о догађајима у периоду турске власти. Прво писмо је од чорбаџија из 1816. године где се наводи да је пиротски протосинђел Данило кога су Турци осудили на изгнанство, очајан и да му треба помоћ. Они су желели да му се допусти да иде у манастир Ватопед где би помагао у дизању грчког устанка против Турака. Друго писмо је из исте године, послато маја месеца и писао га је Игњатије из Пирота и послао са све поклонима.